### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Hovedrengøring hører med til ethvert hjem. Derfor mener Dansk Folkeparti, at borgere som ikke selv kan stå for rengøringen, og som derfor er visiteret til den, skal have tilbud om hovedrengøring.

Konkret foreslår Dansk Folkeparti, at modtagere af rengøring får mulighed for to timers ekstra rengøring to gange om året leveret af et eksternt rengøringsfirma, oven i den rengøring de normalt modtager hver 14. dag. Den ekstra rengøring vil gøre det muligt at sikre en mere grundig rengøring end normalt. Borgerne skal selv kunne bestemme, hvornår de ønsker den ekstra rengøring samt hvad der skal være fokus på i forbindelse med den ekstra rengøring.

En analyse af tilfredsheden i hjemmeplejen viser, at borgerne ikke er tilfredse nok med rengøringen i hjemmeplejen. Samtidig viser analysen, at borgernes tilfredshed med rengøring er vigtig i forhold til den samlede tilfredshed med hjemmehjælpen.

Med de to årlige rengøringer vil vi dermed kunne bidrage til, at borgerne opnår et mere rent og indbydende hjem, der giver bedre mulighed for at invitere venner og pårørende på besøg, hvilket i sidste ende kan være med til at øge tilfredsheden med hjemmeplejen samt den enkelte borgers livskvalitet. Forventet årlig udgift er 7.7 millioner kroner.

Kontaktperson fra partiet: Dorte Krogh

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.